Turkmaniston — Tojikiston munosabatlari

Turkmaniston — Tojikiston munosabatlari — Turkmaniston va Tojikiston oʻrtasida ikki tomonlama diplomatik aloqalar. Sovet Ittifoqi tarkibida boʻlgan har ikki mamlakat mustaqillikni qoʻlga kiritgandan keyin 1993-yil 27-yanvar kuni oʻzaro diplomatik aloqalarni oʻrnatganlar . Ikki davlat oʻrtasida hamkorlik siyosiy, savdo-iqtisodiy, ilmiy-texnikaviy, madaniy va boshqa sohalarda rivojlanib bormoqda. Ikki davlat oʻrtasida turli sohalarda 60 dan ortiq davlatlararo va hukumatlararo hujjatlar imzolangan.
 Tarix 
Mamlakatlar oʻrtasida diplomatik aloqalar 1993-yil 27-yanvarda Turkmaniston va Tojikiston Respublikasi oʻrtasida diplomatik aloqalarni oʻrnatish toʻgʻrisidagi Protokol imzolanishi bilan oʻrnatilgan.

1995-yil iyul oyida Tojikiston Prezidenti Imomali Rahmon amaliy tashrif bilan Ashxabodga keldi. 1999-yil aprel oyida Imomali Rahmon Markaziy Osiyo davlatlari rahbarlarining uchrashuvida ishtirok etish uchun Turkmanistonga ish tashrifini amalga oshirgan.

2007-yil oktabr oyida Turkmaniston Prezidenti Gurbanguli Berdimuhamedov rasmiy tashrif bilan Tojikistonga kelgan. 2007-yil dekabrda Tojikiston Prezidenti Imomali Rahmon javob tashrifi bilan Turkmanistonga kelgan.

2009-yilda Tojikiston Prezidenti Imomali Rahmonning Turkmanistonga ishc tashrifi boʻlib oʻtgan.

2014-yil 5-6-may kunlari Turkmaniston Prezidenti Gurbanguli Berdimuhammedov rasmiy tashrif bilan Tojikiston Respublikasida boʻldi.
 Savdo-iqtisodiy hamkorlik 
Ikki mamlakat oʻrtasidagi tovar ayirboshlash hajmi 2013-yil oxirida 119,3 million dollarni tashkil etdi .

Tojikiston Turkmanistondan neft mahsulotlari, tozalangan paxta yogʻi, sement sotib oladi.

Turkmaniston Tojikistondan isteʼmol tovarlari, alyuminiy va alyuminiy mahsulotlari, qishloq xoʻjaligi mahsulotlarini import qiladi.

 Manbalar 

Turkum:Turkmanistonning ikki tomonlama aloqalari
Turkum:Tojikistonning ikki tomonlama aloqalari